Yersinia pestis
Yersinia pestis es un bacterio que causa le morbo appellate le peste.

Yersinia pestis es un bacillo. Illo es le bacterio que ha essite identificate como le agente infective del peste bubonic. Iste bacterio alsi causa duo altere formas del peste: peste septicemic e peste pneumonic. Iste tres formas del peste esseva responsible pro un grande numero de mortes in multe epidemicas in le historia human. Il es credite que iste maladias son le causa del Morte Nigre, que occideva circa un tertie del population europee inter 1347 e 1353.

Le bacillo era discoperite per le medico helvetico-francese Alexandre Yersin durante un epidemia de peste in Hong Kong, in 1894. Yersin travaliava al Instituto Pasteur al tempore. Al presente tres varietates de Y. pestis son cognoscite.

Etymologia 
Yersinia pestis (Lehmann et Neumann 1896) van Loghem 1944. N.L. fem. n. (Neolatinum substantivum femininum) in que 'Yersinia', es nomine del bacteriologo A. J. E. Yersin, qui identificava le organismo in le anno 1894.

Referentias 

Epidemia
Enterobacteria
Morbi bacteriales
Taxa Lehmann
Taxa Neumann
Taxa van Loghem
Taxa 1896
Taxa 1944